text: İran Azərbaycanını tutduqdan sonra Qızıl Ordu cənuba doğru hərəkət etdi. Culfa ərazisində 47-ci Ordunun keçməli olduğu əhəmiyyətli körpü üç iranlı piyadanın əlində idi və onlar yalnız əllərindəki bütün sursatları istifadə etdikdən sonra məhv edildi. Sovet qoşunları körpü konstruksiyalarının zədələnəcəyindən qorxaraq artilleriyanı döyüşə cəlb etmədi. Bu da hücumun daha da gecikməsinə səbəb oldu. Cənub istiqamətində hücuma keçən 47-ci ordu guya “alman agentləri”nin qaçmasının qarşısını almaq üçün Təbrizdən 100 km qərbdə Salması, oradan da Urmiyanı tutdu. Əslində orada yalnız bir snayper dəstəsi var idi. Sovet Hərbi Hava Qüvvələri şəhərdəki hədəflərə hava zərbələri endirmiş, çoxlu sayda mülki vətəndaşı öldürmüş və yaralamışdış Həmçinin onlar şəhər bazarına ciddi ziyan vurmuşdu.